open-index/open-wikipedia-markdown huggingface dataset:
Hari Pelancongan Sedunia

Sejak tahun 1980, 27 September disambut oleh Pertubuhan Pelancongan Sedunia sebagai **Hari Pelancongan Sedumia**. Amalan ini diwujudkan pada Sesi Ketiga Perhimpunan Agung UNWTO di Torremolinos, Sepanyol, pada bulan September 1979. Tujuan hari istimewa ini diadakan adalah untuk menunjukkan kesedaran bahawa pelancongan adalah penting kepada masyarakat antarabangsa dan juga untuk menunjukkan bagaimana pelancongan mempengaruhi nilai-nilai sosial, kebudayaan, politik dan ekonomi di merata dunia. 27 September adalah penting kerana pada hari itulah pada tahun 1970, bermulanya amalan Statut-Statut WTO. Pengamalan statut-statut inilah yang dianggap sebagai satu peristiwa penting dalam pelancongan sedunia.

Pada Sesi Kedua Belasnya di Istanbul, Turki, pada bulan Oktober 1997, Perhimpunan Agung UNWTO memutuskan untuk melantim sebuah negara tuan rumah setiap tahun sebagai rakan Pertubuhan bagi menyambut Hari Pelancongan Sedunia.

Pada Sesi Kelima Belasnya di Beijing, China, pada bulan Oktober 2003, Perhimpunan memutuskan untuk menguikuti giliran geografi berikut untuk sambutan Hari Pelancongan Sedunia: 
2006 di Eropah; 2007 di Asia Selatan; 2008 di rantau Amerika, dan 2009 di Afrika.

## Pautan luar
* World Tourism Day 2005 
* Suggested Activities for World Tourism Day (from WTO)
John A. Thivy

**John A. Thivy** merupakan Presiden Kongres India Malaya (MIC) yang pertama (1946-1947). Beliau memimpin MIC semenjak parti itu ditubuhkan pada Ogos 1946 bertujuan menamatkan pemerintahan Koloni British, dan juga bagi mewakili keperluan masyarakat India semasa selepas Perang Dunia II.

## Pautan luar
* http://www.mic.org.my/history.php
Budh Singh

**Mr. Budh Singh** (1947-1948) merupakan Presiden Kongres India Malaya (MIC) ke-2 MIC yang turut menentang cadangan Malayan Union. Di bawah kepimpinannya, MIC menyertai Majlis Bertindak Bersama Se-Malaya (AMCJA) di bawah kepimpinan Tun Tan Cheng Lock menentang Perjanjian Persekutuan Tanah Melayu 1948 yang dianggap mereka sebagai kurang terbuka.

## Pautan luar
* http://www.mic.org.my/history.php
K.Ramanathan

**K. Ramanathan** merupakan Presiden Kongres India Malaya (MIC) ke-3. Di bawah kepimpinannya, MIC bertanding pada 1952 dalam Pilihan raya Bandaran Kuala Lumpur bersama IMP di bawah kepimpinan Dato' Onn Jaafar. Keputusan dari pilihanraya tersebut menyedarkan Mr. K.Ramanathan perlunya MIC bergabung dalam satu perikatan semua kaum untuk berjaya.

## Mengenang jasa
Pada 10 September 2009, Jalan Berhala di Brickfields, Kuala Lumpur ditukar kepada Jalan K.Ramanathan Chettiar. Sebahagian jalan lagi ditukar kepada Jalan M. G. Pandithan. Penamaan jalan itu diumumkan oleh Timbalan Menteri Wilayah Persekutuan Datuk M. Saravanan.

## Pautan luar
* http://www.mic.org.my/history.php 

## Rujukan
Majlis Keamanan dan Pembangunan Negara Myanmar

**Majlis Keamanan dan Pembangunan Negara Myanmar (SPDC)** (bahasa Burma: နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ); ) merupakan nama rasmi junta pemerintah negara Myanmar. Rejim ini merampas kuasa daripada Liga Demokrasi Kebangsaan yang memenangi pilihan raya Burma 1990.

SPDC pernah dikenali sebagai "Majlis Pengembalian Undang-undang dan Pemerintahan Negara" (SLORC).

SPDC dianggotai oleh jeneral dan komander tentera Myanmar.

## Ahli

*Pengerusi, Senior-Jeneral Than Shwe
*Naib Pengerusi, Naib Senior-Jeneral Maung Aye

### Ahli lain
*Jeneral Thura Shwe Mann
*Leftenan-Jeneral Thein Sein
*Leftenan-Jeneral Thiha Thura Tin Aung Myint Oo
*Leftenan-Jeneral Kyaw Win
*Leftenan-Jeneral Tin Aye
*Leftenan-Jeneral Ye Myint
*Leftenan-Jeneral Aung Htwe
*Leftenan-Jeneral Khin Maung Than
*Leftenan-Jeneral Maung Bo

### Bekas ahli
*Jeneral Soe Win

## Pautan luar
*Laman rasmi SPDC
*Info ahli SPDC]
K. L. Devaser

**Mr. K. L. Devaser** merupakan Presiden Kongres India Malaya (MIC) ke-4 (1951-1955). Di bawah kepimpinan beliau, MIC menjadi ahli ketiga dalam Parti Perikatan bersama-sama UMNO dan MCA pada tahun 1954. 

## Pautan luar
* http://www.mic.org.my/history.php
V. Manickavasagam

Tan Sri Dato' Seri **V. Manickavasagam** (4 Oktober 1926 – 12 Oktober 1979) ialah seorang ahli politik di Malaysia. Beliau merupakan Presiden Kongres India Malaysia (MIC) ke-6 (1973-1979).

## Pilihan raya 1959
Beliau menang bertanding dalam Pilihan Raya Umum Malaysia 1959 bagi kawasan Klang, negeri Selangor (1958-1964). 

Ketika itu Perdana Menteri Malaysia ialah  Tunku Abdul Rahman  dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai  / membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

## Pilihan raya 1978
Beliau memenangi Pilihan Raya Umum Malaysia 1978 bagi kawasan parlimen Pelabuhan Klang,Selangor.

Di bawah kepimpinannya sebagai Presiden Kongres India Malaysia , MIC diatur semakin kukuh dan berupaya menangani isu yang lebih besar. Di bawah kepimpinannya MIC sebagai ahli Parti Perikatan membentuk Barisan Nasional. Ia turut menganjur Nesa Multipurpose Cooperative dan MIC Unit Trust sebagai sabahagian pembabitan ekonominya dan turut menubuhkan Tabung Pendidikan MIC bagi anak-anak ahli dan Malaysian Indian Scholarship bagi pendidikan lanjutan termasuk menubuhkan Institute bagi melatih kaum India dalam kemahiran teknikal dan perdagangan.

## Meninggal dunia
Tan Sri Dato' Seri V. Manikavasagam meninggal dunia pada 12 Oktober 1979  akibat sakit jantung. Beliau digantikan oleh Dato Seri S. Samy Vellu. Bagi menghargai jasa-jasa beliau,  ibu pejabat MIC di Kuala Lumpur dinamakan Menara Manickavasagam. Di Semenyih pula, sebuah taman perumahan dinamakan Taman Manickavasagam.

## Pautan luar
* http://www.mic.org.my/history.php
Than Shwe

Senior-Jeneral **Than Shwe**, merupakan Pengerusi Majlis Keamanan dan Pembangunan Negara Myanmar, iaitu pemerintah *de facto* Myanmar. Beliau juga Panglima Agung tentera kebangsaa Myanmar. 

Than Shwe mengambil alih pemerintahan Myanmar daripada Jeneral Saw Maung pada 23 April 1992. Rejimnya dikatakan menggugat kebebasan bersuara di Myanmar, dan wartawan-wartawan media yang menentang pemerintahannya ditahan dan dipenjara. Selepas membebaskan ikon demokrasi Aung San Suu Kyi dari penjara pada lewat 1990-an, beliau telah mengarahkan penahanan semula Aung San Suu Kyi pada 2003. Dasar ekonominya sering dikritik dan telah mengakibatkan berjuta-juta penduduk Myanmar terjerumus dalam alam kemiskinan.

## Pautan luar
* Than Shwe
Google Lunar X Prize

**Google Lunar X PRIZE** (*Hadiah X Lunar Google*), merujukkan kepada **Bulan 2.0** atau ***Moon 2.0*** ,
merupakan hadiah dari X PRIZE Foundation, and ditaja oleh Google.

## Perkenalan

Google Lunar X PRIZE yang telah diperkenalkan pada 13 September 2007. Peter Diamandis, penubuh projek ini, menulis:

Matlamat hadiah itu ialah untuk mempergiatkan ekonomi swasta generasi baru dengan harapan untuk memperkembangkan teknologi-teknologi yang kos efektif untuk mengatasi pembatasan penjelajahan di angkasa lepas yang sekarang diambil untuk terkabul. Ini akan membawa pembaikan kepada kebolehan masyarakat untuk:

* Melindungi angkasawan-angkasawan dari sinaran solar dan kosmik.
* Kuasa pancaran untuk membangunkan pengangkutan cepat dalam sistem suria.
* Membina teleskop-teleskop yang besar dan perkakas-perkakas astronomi yang lain untuk mempelajari tentang alam semesta dan bagaimana ia yang akan datang.
* Melindungi Bumi dari ancaman hentaman dari asteroid-asteroid dan komet-komet.

## Rumusan pertandingan

Pencabaran ini panggil regu-regu untuk bertanding dalam mendaratkan dan mengendalikan robot di atas Bulan darat dengan jayanya. Hadiah ini menghadiahkan US$20 juta kepada regu pertama yang mendaratkan rover di atas Bulan yang berjaya bergerak lebih daripada 500 meter dan hantar balik imej dan video definisi tinggi. Hadiah kedua $5 million, dan $5 million untuk ciri-ciri ekstra seperti bergerak ke jarak-jarak yang amat panjang (lebih daripada 5,000 meters), ambil imej benda buatan manusia di atas bulan, atau menahan selama malam di atas bulan. Hadiah X menghadiahkan hadiah pertama sehingga 31 Disember 2012, selepas ia menghadiahkan $15 juta sehingga 31 Disember 2014, dan menghadiahkan hadiah kedua sehingga 31 Disember 2014.

## Saingan

# Pada 13 September 2007, Universiti Carnegie Mellon mengumumkan mereka membentukkan kumpulan untuk bertanding untuk mendapatkan hadiah.
# Pada 20 September 2007, Micro-Space telah terkeluar minat mereka dalam bertanding dalam Hadiah Lunar X Google.
# Pada 27 September 2007, Alpha Rover Consortium (ARC) yang dibentukkan untuk bertanding untuk Hadiah X Lunar Google. Dalam masa yang sama, penulis ruang PBS Robert X. Cringely mengumumkan tujuannya untuk bertanding dalamnya.
# Pada 28 September 2007, Ketua Eksekutif Applios Inc. Fred J. Bourgeois mengumumkan tujuan mereka bertanding untuk hadiah menggunakan model model perkembangan kandungan terbuka.
# Pada 6 Disember 2007, Odyssey Moon menjadi kumpulan pertama untuk mendaftarkan untuk pertandingan tersebut.

## Rujukan

## Pautan luar
*  Laman Google Lunar X PRIZE 
*  Carnegie Mellon Moon Prize Team 
*  NASA's Centennial Challenges competitive prizes program
*  Open Lunar X Kumpulan Pertandingan Lunar X Prize, buka kepada awam
*  Projek Wikipollo  percubaan berasaskan wiki kandungan terbuka untuk membina kapal angkasa Hadiah X Lunar
*  Laman Utama Alpha Rover Consortium
99942 Apophis

**99942 Apophis** merupakan asteroid yang menimbulkan sedikit kekhuatiran pada Disember 2004 kerana cerapan awal mendapati asteroid ini mempunyai kemungkinan yang agak besar secara relatif (sehingga 2.7%) untuk melanggar Bumi pada 2029.

## Data dasar

### Penemuan
Apophis yang telah ditemui pada 19 Jun 2004 oleh Roy A. Tucker, David J. Tholen dan Fabrizio Bernardi dari Pusat Pemerhatian Negara Puncak Kitt di Arizona. Kumpulan ini mengkaji untuk dua malam. Objek baru yang menerima gelaran sementara, .

Pada 18 Disember, objek itu yang ditemui lagi dari Australia oleh Gordon Garradd. Kajian seterusnya dari dunia semasa hari-hari membenarkan Pusat Planet Minor untuk mengesahkan kaitan dengan penemuan Jun.

### Penamaan
Apabila sesuatu objek baru ditemui, objek itu menerima gelaran sementara,  (ditulis sebagai 2004 MN4), dan berita dan rencana sains tentangnya merujuk kepadanya dengan nama itu.

## Pautan luar
Ghazali bin Ibrahim

Datuk Paduka **Ghazali bin** Haji **Ibrahim** ialah ahli politik Malaysia berketurunan Melayu. Beliau merupakan mantan Ahli Parlimen  selama sepenggal (2004-2008). Beliau juga pernah berkhidmat sebagai Setiausaha Politik kepada Menteri Kewangan Malaysia Dato' Seri Najib Razak (2014-2018) dan menjadi EXCO Kedah (1995-1999). 

Beliau pernah memegang jawatan sebagai Setiausaha Politik Menteri di Kementerian Kewangan Malaysia di Putrajaya.

Ghazali sebelum ini juga pernah dilantik menjadi Exco Negeri Kedah (1995-1999) dan anggota Parlimen Padang Terap (2004-2008).

Beliau juga memegang jawatan sebagai ahli lembaga pengarah FELCRA Berhad iaitu sebuah Syarikat milik penuh Kerajaan di bawah Kementerian Kemajuan Luar Bandar dan Wilayah bermula 17 Julai 2013.

## Politik
Beliau telah dua kali bertanding sebagai calon ahli parlimen dalam Pilihanraya Umum Malaysia.

## Rujukan
Abdul Rahman Ariffin

**Dato' Abdul Rahman bin Ariffin** ialah politik Malaysia berketurunan Melayu. Beliau merupakan mantan Ahli Parlimen  selama sepenggal (2004-2008).
Mohd Johari Baharom

Yang Berhormat Dato' Sri **Mohd Johari Baharom** (lahir 13 April 1954) merupakan ahli politik Malaysia berbangsa Melayu merupakan bekas Timbalan Menteri Pertahanan, Timbalan Menteri Pertanian dan Industri Asas Tani Malaysia.Di peringkat akar umbi, beliau adalah ketua Bahagian UMNO Kubang Pasu.

## Latar belakang
Pada 18 Mac 2008 beliau dilantik sebagai Timbalan Menteri di Jabatan Perdana Menteri Malaysia. 

Beliau juga adalah ahli Parlimen P006 Kubang Pasu, negeri Kedah , Malaysia. Beliau menang setelah bertanding dalam Pilihan Raya Umum Malaysia 2004  pada 21 Mac 2004 atas tiket parti Barisan Nasional dan mengekalkan kerusi tersebut pada 2008 dan 2013. Beliau menjadi ahli UMNO.

## Rujukan
Chor Chee Heung

Tan Sri Dato' Seri **Chor Chee Heung** (); lahir 15 Mac 1955) ialah ahli parlimen P009 Alor Star, negeri Kedah , Malaysia. Beliau menang setelah bertanding dalam Pilihan Raya Umum Malaysia 2004 pada 21 Mac 2004 atas tiket parti Barisan Nasional. Beliau ahli MCA.

Dalam Pilihan Raya Umum Malaysia 2008 beliau mengalahkan calon dari Parti Keadilan Rakyat, Gooi Hsiao Leung dengan majoriti sebanyak 184 undi. Datuk Chor Chee Heung memperolehi 20,741 undi berbanding Gooi Hsiao Leung memperolehi hanya 20,557 undi.

Pada Jun 2010, beliau telah dinaikkan pangkat kepada Menteri Perumahan dan Kerajaan Tempatan. Beliau sebelum ini telah menjadi Timbalan Menteri, dan telah berkhidmat dalam parlimen sebagai Setiausaha parlimen dan memegang jawatan Timbalan Menteri sejak 1995.

## Kehidupan peribadi
Chor dilahirkan di Alor Setar. Sebelum memasuki politik, beliau adalah seorang peguam. Beliau kini berkahwin dan dikurniakan 3 anak.

## Keputusan pilihan raya

## Rujukan
Kodansha

ialah penerbit Jepun yang terbesar, beribu pejabat di Bunkyo, Tokyo. Kodansha menerbitkan majalah-majalah manga seperti *[[Nakayoshi]]*, *[[Afternoon (majalah)|Afternoon]]*, *[[Majalah Shōnen Mingguan]]*, *[[Majalah Shōnen Bulanan]]*, *[[Seasonal Shonen Magazine Wonder]]*, serta majalah-majalah lebih kepada kesusasteraan seperti *[[Gunzō]]*, *[[Gendai]]* dan *[[Weekly Gendai|Shūkan Gendai]]*, dan kamus Jepun iaitu *[[Nihongo Daijiten]]*.

## Lihat juga
* Edwin O. Reischauer Memorial House
* King Records (Jepun)

## Pautan luar

* KodanClub - Laman maklumat manga Kodansha
* Kodansha Antarabangsa
* Laman Jepun Kodansha (dalam bahasa Jepun)
Manchester

**Manchester** (sebutan: ) adalah sebuah bandar raya dan boro metropolitan Greater Manchester, England. Boro metropolitan Bandar Manchester, yang mempunyai status bandar raya, mempunyai penduduk 452,000 orang. Manchester terletak di tengah Greater Manchester Urban Area yang mempunyai jumlah penduduk 2,240,230, bandar gabungan ketiga terbesar di United Kingdom. Ia juga merupakan zon bandar kedua terbesar di UK dan yang keempat belas paling ramai penduduk di Eropah.

## Bandar kembar dan konsulat
Manchester mempunyai penyusunan berkembar rasmi (atau "perjanjian persahabatan") dengan beberapa tempat. Di samping itu, Majlis British mengekalkan pusat metropolitan di Manchester.

*  Amsterdam, Belanda (2007)
*  Aydın, Turki
*  Bilwi, Nicaragua
*  Chemnitz, Jerman (1983)
*  Córdoba, Sepanyol
*  Leskovac, Serbia
*  Faisalabad, Pakistan (1997)
*  Los Angeles, Amerika Syarikat (2009)
*  Rehovot, Israel
*  Osaka, Jepun
*  Saint Petersburg, Rusia (1962)
*  Wuhan, China (1986)

Manchester adalah rumah kepada kumpulan konsul terbesar di UK di luar London. Perkembangan hubungan perdagangan antarabangsa semasa Revolusi Perindustrian membawa kepada pengenalan konsul pertama pada tahun 1820-an dan sejak itu lebih dari 800, dari seluruh dunia, telah berpusat di Manchester. Manchester menganjurkan perkhidmatan konsular untuk sebahagian besar utara England.
## Rujukan

## Pautan luar
*Majlis Bandar Raya Manchester
Abdul Rahman Ibrahim (ahli politik)

Dato' **Abdul Rahman bin Ibrahim** (lahir 1949) ialah ahli politik Malaysia berketurunan Melayu. Beliau merupakan mantan Ahli Parlimen  selama sepenggal (2004-2008) dan mantan ADUN Kedah
Sekatan jalan raya

**Sekatan jalan raya** (**SJR**) ialah operasi bagi menyekat jalan raya secara sementara bagi mengawal lalu lintas di jalan raya. Sekatan jalan raya boleh jadi disebabkan oleh:-

* Pembinaan jalan
* Penutupan jalan tertentu
* Lencongan
* Memburu penjenayah
* Mengesan rompakan

Dalam keadaan aman, sekatan jalan raya biasanya dilakukan oleh pihak polis ataupun pegawai Jabatan Pengangkutan Jalan untuk tujuan pemeriksaan keselamatan. Sekatan jalan raya juga diadakan semasa dalam peperangan dan biasanya dikawal oleh tentera. Kadang-kadang, sekatan jalan raya juga turut diadakan oleh pihak polis bagi mengawal rusuhan.

## Rujukan
Rahib

**Rahib** (pinjaman  terbitan kata kerja  *rahiba* "takut [kepada Tuhan]") atau **sami** ialah seorang yang bersifat zahid dari segi keagamaan, seseorang yang menjaga minda dan badannya demi memenuhi keperluan rohaninya, dan sering bertapa sama ada sendirian atau dengan rahib-rahib lain di biara, terasing dari orang lain. Konsep ini berasal di zaman purba dan boleh dilihat dalam banyak agama dan falsafah. Istilah **biarawan** khusus untuk rahib lelaki, manakala rahib wanita digelar **biarawati**.

## Lihat juga
* Kerahiban
* Biara
* Biksu - sami Buddha
* Pertapa

## Rujukan
Mahadzir Mohd Khir

Dato' Dr. **Mahadzir Mohd Khir** (16 Mei 1945 - 5 September 2012) ialah bekas ahli parlimen P015 Sungai Petani, negeri Kedah, Malaysia selama dua penggal iaitu pada 1999 dan 2004. Beliau menang setelah bertanding dalam Pilihan Raya Umum Malaysia 2004 pada 21 Mac 2004 atas tiket parti Barisan Nasional. Beliau menjadi ahli UMNO.

## Keluarga
Beliau dilahirkan di Yan, Kedah pada 16 Mei 1945.

Isterinya Datin Dr Amla Mohd Salleh dan mereka mempunyai tiga orang anak lelaki, Muhamad Anas, Mohd Syakir, dan Sir Muhamad Salleh, dan seorang cucu perempuan, 8 bulan. Ibunya Allahyarhamah Fatimah Mohd.

## Kerjaya
Beliau lulusan Universiti Malaya dan Universiti Michigan, Amerika Syarikat. Selepas tamat pengajian, beliau menjadi guru sejarah di beberapa buah sekolah. Kemudian, beliau menjadi pensyarah Jabatan Sejarah, UM. Seterusnya, beliau menjadi Presiden Persatuan Kakitangan Universiti Malaya bagi memperjuangkan nasib kakitangan universiti waktu itu yang dalam peralihan ke universiti swasta.

Beliau banyak menulis rencana di media arus perdana terutama tentang pendidikan di Malaysia. Beliau juga dijemput memjadi tetamu dalam rancangan temu bual di radio dan televisyen.

## Politik
Kerjaya politik beliau menanjak apabila pada 1999, beliau dilantik sebagai Setiausaha Parlimen Kementerian Pendidikan selepas menang dalam pilihan raya 1999. Pada 2004, beliau dilantik sebagai Timbalan Menteri Pelajaran dalam Kabinet baru yang dibentuk oleh Perdana Menteri Malaysia, Datuk Seri Abdullah Ahmad Badawi. Namun begitu, nama beliau digugurkan daripada jawatannya dalam rombakan kecil Kabinet pada Mac 2004.

## Meninggal dunia
Pada 5 September 2012, Mahadzir Mohd. Khir meninggal dunia di Pusat Perubatan Universiti Malaya pada usia 67 tahun akibat serangan jantung. Berlaku pendarahan di dalam otak iaitu strok sekitar jam 6 petang ketika beliau berehat bersama keluarga. Jenazah beliau dibawa ke rumahnya di Jalan 14/50, Seksyen 14, Petaling Jaya. Jenazah Allahyarham disembahyangkan di Masjid Tun Abdul Aziz, Seksyen 14, Petaling Jaya dan dikebumikan di Tanah Perkuburan Islam Bukit Kiara, Kuala Lumpur. Antara kenamaan yang hadir ialah Datuk Seri Najib Razak, Tan Sri Muhyiddin Yassin dan Menteri Pembangunan Luar Bandar dan Wilayah Dato' Seri Mohd Shafie Apdal. 

Mahadzir Khir pernah melakukan pembedahan jantung pada 2004. Beliau sempat menghadiri majlis perkahwinan saudaranya di Kuala Lumpur dan menemani ibunya menghadiri sebuah seminar di Amerika Syarikat sebelum Ramadan 2012.

## Rujukan
Lim Bee Kau

Datuk **Lim Bee Kau** (1956-2014) ialah ahli politik wanita Malaysia berketurunan Cina. Beliau merupakan mantan Ahli Parlimen  selama dua penggal (1999-2004).
Celeste Aida

***Celeste Aida*** ("Aida syurga hatiku") adalah sebuah romanza dari opera *[[Aida]]* gubahan Giuseppe Verdi. Ia dinyanyikan oleh peranan Radamès, seorang pahlawan muda Mesir yang begitu mengharapkan agar dipilih sebagai komandar tentera. Beliau berharap untuk mengepalai tentera Mesar memerangi tentera Ethiopia di medan perang dan mencapai kejayaan gemilang. Selain itu, beliau juga mengimpikan kehidupan yang bahagia disamping Aida, seorang hamba berbangsa Ethiopia, gadis idamannya yang dicintai secara rahsia.

Aria ini mengambil tempat di babak pertama di dalam dewan istana raja Mesir

## Libreto

## Rujukan
* Pangkalan data aria
Binjai Rendah

**Binjai Rendah** merupakan sebuah pekan yang terletak di daerah Marang, Terengganu di antara Bukit Payong and Durian Guling. Binjai Rendah mendapat nama sempena nama pokok binjai yang banyak terdapat di kawasan pekan berkenaan pada suatu ketika dahulu. Kini Binjai Rendah merujuk kepada satu pasar pagi yang popular sejak sekian lama hingga kini menjadi tempat pertemuan penduduk tempatan untuk urusan jual beli bahan keperluan asas. Antara kampung terdekat dengan pekan ini termasuklah Hutan Banau, Che Jah, Pecah Batu, Sungai Serai, Lubuk Batu, Durian Penunggul, Gondang, Bukit Lada, Geleguh dan Bukit Cek Nik.
Una furtiva lagrima

***Una furtiva lagrima*** ("Air mata yang tersembunyi") adalah romanza dari babak II, adegan 2 opera Itali berjudul L'elisir d'amore gubahan penggubah Gaetano Donizetti. Aria ini dinyanyikan oleh peranan Nemorino apabila beliau mendapati ubat pengasih yang dibeli untuk memenangi hati gadis impiannya, Adina, berhasil seperti yang diharapkan.

Nemorino jatuh cinta dengan Adina, namun Adina tidak berminat untuk menjalin hubungan dengan seorang pemuda kampung seperti Nemorino. Oleh itu, Nemorino membeli ubat pengasih dengan semua wang dimiliki dalam sakunya. Ubat pengasih yang dibelinya sebenarnya hanyalah sejenis wain merah yang murah dijual oleh seorang peniaga pengembara yang tidak jujur.

Namun, apabila Nemorino melihat Adina menangis dan mengetahui bahawa cintanya berbalas, beliau menyangka ubat pengasih itu betul dan berjaya.

## Libreto

## Rujukan
* The Aria Database

## Pautan luar
* Plácido Domingo menyanyi "Una furtiva lagrima"
* Pavarotti dalam babak II ''L'elisir d'amore'' menyanyikan "Una furtiva lagrima"
Votre toast, je peux vous le rendre

***Votre toast, je peux vous le rendre*** ("Lagu Toreador") adalah salah sebuah aria yang  terkenal dari opera Perancis  Carmen gubahan penggubah Georges Bizet. Aria ini dinyanyikan oleh peranan seorang matador Escamillo, menggambarkan pelbagai situasi di gelanggang, sorakan dari para penonton  dan kemasyhuran yang datang bersama kemenangan.

## Libreto

## Media

## Rujukan
* Pangkalan data aria
* Sumber aria
Melodramma

***Melodramma*** ialah sebuah istilah dari bahasa Itali yang bermaksud atau merujuk kepada opera. Istilah ini kerap digunakan pada abad ke-19. Maksud istilah ini tidak sama dengan istilah **melodrama** yang diambil dan digunakan dari bahasa Inggeris. Melodrama (satu "m" ) bermaksud sebuah drama  yang amat sentimental, mengandungi aksi atau peristiwa yang penuh dengan debaran dan keharuan .  Melodrama muzikal (satu "m" juga) merujuk kepada kesan deklamasi yang dipertingkatkan oleh muzik latar, di dalam bahasa Itali dipanggil *melologo*.

## Rujukan


## Buku rujukan
*Budden, Julian: *Melodramma*  dalam New Grove Dictionary of Opera, ed. Stanley Sadie (London, 1992) ISBN 0-333-73432-7
Lorem ipsum

**Lorem Ipsum** atau **Lipsum** merupakan satu kaedah atau satu cara yang digunakan dalam penerbitan untuk mempersembahkan elemen grafik dalam sesuatu dokumen dari segi fon, rekabentuk dan rekaletak. Lorem Ipsum juga boleh dijadikan sebagai teks sementara sebelum teks sebenar dimasukkan.

Walaupun Lorem Ipsum menggunakan tulisan Latin Klasik, ia tidak mempunyai makna. Ini adalah kerana fokus utamanya adalah rupabentuk teks tersebut, bukannya isi kandungannya. Ini kerana apabila teks kelihatan dalam dokumen, seseorang cenderung untuk menumpu kepada kandungan teks bukannya pembentangan tatarajah keseluruhan, dengan itu penerbit menggunakan lorem ipsum apabila menggambarkan typeface atau reka bentuk agar mengalihkan perhatian kepada pembentangan. "Lorem ipsum" turut menyerupai taburan huruf dalam bahasa Inggeris, yang membantu mengalih penukaran penumpuan kepada pembentangan.

Antara perenggan Lorem Ipsum yang termasyhur

*Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.*

## Rujukan

## Pautan luar

* Lorem Ipsum generator (dalam banyak bahasa dan watak pengekodan)
* Lipsum.com — General information and a lorem ipsum generator
* Cicero: de Finibus I —  Cicero: *De finibus bonorum et malorum*. (Teks lengkap)
* The Straight Dope  — Cecil Adams menjelaskan "Lorem ipsum"
* "The Close-Up: In the hi-def world of 30 Rock, little words mean a lot.", Gavin Edwards, *Wired*, Issue 15.04, March 2007
L'elisir d'amore

***L'elisir d'amore*** ("Eliksir cinta") ialah sebuah melodramma *giocoso* dua babak arahan penggubah Itali Gaetano Donizetti untuk libreto Itali, ditulis oleh Felice Romani, berdasarkan libreto tulisan Eugène Scribe untuk opera Daniel-François-Esprit Auber yang berjudul *Le philtre* (1831). Tayangan pembukaan opera ini dibuat di Teatro della Canobbiana, Milan pada Mei 12, 1832. 

## Sejarah persembahan
*L'elisir d'amore* merupakan opera gubahan Donizetti yang paling kerap dipersembah dan dirakamkan. Ia berada di kedudukan ke-20 dalam senarai 20 opera yang paling kerap dipersembahkan di Amerika utara. .

## Peranan

## Aria – aria terkenal
* "Quanto è bella, quanto è cara" (Betapa jelitanya si dia) - Nemorino dalam Babak I, Adegan I 
* "Come Paride vezzoso" (Secantik Paris) - Belcore dalam Babak I, Adegan I 
* "Della crudele Isotta" - Adina dalam Babak I, Adegan I 
* "Udite, udite, o rustici" (Dengar, Dengarlah o semua) - Doctor Dulcamara dalam Babak I, Adegan II 
* "Prendi, per me sei libero" - Adina dalam Babak II, Adegan II 
* "Una furtiva lagrima" (Air mata yang tersembunyi) - Nemorino dalam Babak II, Adegan II

### Audio
Una furtiva lagrima

Enrico Caruso, 1911

## Rakaman pilihan

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Rujukan


## Putan luar
* Libreto dari Karadar.com 
* Libreto dari Stanford.edu
Mainichi Broadcasting System

ialah sebuah stesen penyiaran di Osaka, Jepun, dan digabungkan dengan Japan Radio Network (JRN, National Radio Network (NRN), Japan News Network (JNN) dan TBS Network. MBS juga merupakan salah satu pemegang saham terbesar Tokyo Broadcasting System, Inc. (TBS), TV Tokyo, FM 802 Co., Ltd. dan RKB Mainichi Broadcasting Corporation. Jika diterjemahkan secara terbuka, stesen ini dibaca "Sistem Penyiaran Setiap Hari".

## Pautan luar
* Official Site
*MBS Radio
* MBS
Tokyo MX

**Tokyo Metropolitan Television Broadcasting Corporation** (東京メトロポリタンテレビジョン株式会社, **TOKYO MX**) merupakan satu-satunya stesen televisyen komersial di Tokyo, Jepun yang memberi servis di bandar raya tersebut. Dengan itu, stesen ini bersaing dengan NTV, TV Asahi, TBS, TV TOKYO dan Fuji Television, setiap daripada mereka merupakan rangkaian stesen perdana negara. TOKYO MX ditubuhkan pada 30 April, 1993, dan telah memulakan siaran pada 1 November, 1995. Pemegang saham termasuklah Tokyo Metropolitan Government dan Sony. Setiap minggu, TOKYO MX menyiarkan sidang akhbar Gabenor Tokyo iaitu Shintaro Ishihara. TOKYO MX merupakan penyiar kediaman kepada bola sepak FC Tokyo dan besbol Hanshin Tigers. Terutamanya, Tokyo MX telah menyiarkan musim kedua *[[The Big O]]*.

Saluran Analog 14 , Saluran Digital 9.

## Lihat juga
* UHF (Independent UHF Station)
* UHF anime

## Pautan luar
*  Laman rasmi
*  Maklumat Inggeris
Dendam

**Dendam** didefinisikan sebagai perbuatan melakukan tindakan berbahaya terhadap seseorang atau kumpulan sebagai tindak balas kepada ketidakpuasan hati, sama ada nyata atau dilihat. Francis Bacon menyifatkan dendam sebagai sejenis "keadilan liar" yang "mencabul undang-undang [dan] pengetepian undang-undang". Keadilan primitif atau keadilan retributif sering dibezakan daripada bentuk keadilan yang lebih formal dan halus seperti keadilan distributif dan penghakiman ilahi.

## Rujukan
Intifadah Kedua

**Intifadhah al-Aqsa**, **Intifada al-Aqsa**, dikenali juga sebagai **Intifada Kedua** (, *Intifādi El Aqa* atau *Intifādi Al Aqa*;) bermula pada bulan September 2000. Ia merupakan gelombang kedua terbesar keganasan di antara penduduk Palestin dan Israel selepas tahun 1967 (lihat juga Intifada Pertama).

Ia berlaku ketika Ariel Sharon mengadakan lawatan ke Al-Haram Al-Sharif, yang dilihat oleh rakyat Palestin sebagai amat provokatif; Dan penunjuk perasaan Palestin, melemparkan batu ke polis disebarkan oleh tentera Israel, menggunakan gas pemedih mata dan peluru getah.

Jumlah kematian yang tinggi disebabkan oleh orang awam dan juga pejuang. Israel terlibat dalam tembakan, kereta kebal dan serangan udara, dan menyasarkan pembunuhan manakala rakyat Palestin terlibat dalam pengeboman berani mati, melontar batu, tembakan dan serangan roket. Angka kematian, termasuk kedua-dua pejuang dan orang awam, dianggarkan kira-kira 3,000 rakyat Palestin dan 1,000 rakyat Israel, serta 64 rakyat asing.

Ramai yang menganggap Sidang Kemuncak Sharm el-Sheikh pada 8 Februari 2005 sebagai penamat Intifadah Kedua. Presiden Palestin Mahmud Abbas dan Perdana Menteri Israel Ariel Sharon bersetuju bahawa semua puak Palestin akan menghentikan semua tindakan keganasan terhadap semua rakyat Israel di mana-mana, manakala Israel akan menghentikan semua aktiviti ketenteraannya terhadap semua rakyat Palestin di mana-mana. Mereka juga menegaskan komitmen mereka kepada Pelan Hala Tuju untuk proses damai. Sharon juga bersetuju untuk membebaskan 900 tahanan Palestin daripada 7,500 yang ditahan pada masa itu, dan berundur dari Tebing Barat yang telah diduduki semula semasa intifadah.

## Rujukan
Zainur Zakaria

**Zainur Zakaria** merupakan seorang peguam yang terkenal. Beliau bekas Naib Presiden Parti Keadilan Nasional yang kini ditukar nama kepada Parti Keadilan Rakyat (PKR). Beliau kemudian meninggalkan PKR.

Beliau menjadi peguam bela kepada Anwar Ibrahim yang dipecat dari jawatan Timbalan Perdana Menteri Malaysia pada tahun 1998. Anwar Ibrahim telah dikenakan pelbagai tuduhan melampau, termasuk sodom, rasuah, penyelewengan dan lain-lain.

Pada 1999 Badan Peguam Malaysia telah mengadakan perarakan secara aman sebagai tanda sokongan kepada peguam Zainur Zakaria yang menghadapi tuduhan menghina mahkamah berkaitan kes Anwar Ibrahim.
Backgammon

**Backgammon** adalah sejenis permainan papan untuk dua pemain di mana kepingan digerak menurut balingan dadu. Pemain pertama yang berjaya mengeluarkan semua kepingan sendiri diisytiharkan sebagai pemenang. Terdapat pelbagai kelainan permainan ini yang telah diperkembangkan sekitar dunia, tetapi kebanyakannya berkongsi sifat lazim. Ia merupakan ahli dari keluarga meja, salah satu dari kelas tertua permainan papan di dunia.

Walaupun permainan ini mempunyai komponen rawak yang besar, backgammon menawarkan ruang penting untuk strategi. Dengan setiap balingan dadu, pemain harus memilih satu dari beberapa pilihan untuk menggerakkan buahnya dan merancang untuk kemungkinan gerak-balas oleh pihak lawan. Peluang untuk menaikkan pertaruhan ketika permainan menambahkan kerumitan. Terdapat himpunan yang telah mantap untuk taktik dan keberlakuan lazim.

Seperti catur, backgammon telah dikaji dengan penuh minat oleh ahli sains komputer. Penyelidikan ini telah membawa kepada perkembangan perisian backgammon yang berupaya mengalahkan pemain manusia bertaraf dunia.

## Peraturan

Objektif backgammon ialah untuk menggerakkan semua buah dam melepasi buah lawan dan kemudian mengeluarkannya dari papan. Buah-buah ini tidak bermula di satu tempat, sebaliknya 'bertaburan' dan boleh disekat atau dilanggar pihak lawan.

## Lihat juga

* Notasi backgammon

## Rujukan




## Pautan luar
* Backgammon di Open Directory Project
* [news:rec.games.backgammon rec.games.backgammon] di Usenet
Balbir Kaur

**Balbir Kaur** merupakan bekas majistret peguam di Malaysia dan kini berusia 49 tahun.

Balbir Kaur termasuk dalam senarai Interpol 'Senarai Orang Dikehendaki' kerana kesalahan menerima rasuah RM25,000 pada 1987. Pada 1987, Balbir ditahan oleh Badan Pencegah Rasuah (BPR) kerana didakwa menerima RM25,000 sebagai dorongan untuk membebaskan tiga rakyat Indonesia yang menghadapi tuduhan mengikut Akta Kastam. Malangnya beliau menghilangkan diri semada dalam jaminan bagi mengelak daripada dakwaan dan berlepas ke India.

Ketika ini, Balbir Kaur dikatakan menukar nama kepada 'Daljit Kaur' , berkahwin dengan rakyat India dan tinggal di sebuah banglo mewah di ChandigarhPunjab,utara India.Pasangan itu mempunyai anak dewasa. Chandigarh adalah pusat pentadbiran Punjab dan Hariyana. Polis India akan memburu Balbir Kaur jika masih tersenarai dalam Notis Merah polis antarabangsa (Interpol). Tetapi media tempatan menyatakan Balbir tidak berada di Punjab, sebaliknya menetap di New Zealand atau Australia.

Beliau selamat melarikan diri ke India kerana Malaysia dan India tidak ada perjanjian ekstradisi. Amerika Syarikat, Australia, Hong Kong dan Thailand juga tidak ada perjanjian ekstradisi dengan Malaysia untuk kesalahan rasuah. 

Pada bulan Julai 2007, BPR telah mengarahkan Balbir Kaur dikeluarkan dari 'senarai orang dihendaki' Interpol. Tetapi Datuk V.Sithambaram, menegaskan undang-undang jenayah di Malaysia akan mendakwanya jika ada bukti, saksi dan pengadu. Hanya Peguam Negara Malaysia berkuasa menarik balik kes mengikut Seksyen 376, Kanun Prosedur Jenayah.

* Ramai rakyat Malaysia melarikan diri ke luar negara. Antaranya Teh Soon Seng, Datuk Patric Lim, peguam Jennifer Tay dan Michael Soosai. Mereka dikehendaki kerana rasuah, manipulasi pasaran saham, jenayah , firma broker saham .

## Rujukan
BPR

**BPR** boleh merujuk kepada salah satu dari berikut:-
# Suruhanjaya Pencegahan Rasuah Malaysia
# Kumpulan BPR
Ekstradisi

**Serah balik** ialah proses rasmi di mana satu negara atau negeri meminta dan dapat dari negara atau negeri lain penyerahan penjenayah yang disyaki atau dihukum. Antara negara, ekstradisi dikawal oleh perjanjian. Antara kawasan subnasional (sebagai contoh, negeri-negeri di Amerika Syarikat), di mana ekstradisi diperlukan mengikut undang-undang dan lebih tepat dirujuk sebagai rendisi.

## Perjanjian serah balik
Sepersetujuan dalam undang-undang antarabangsa adalah bahawa setiap negara tidak diwajibkan menyerahkan mana-mana penjenayah kepada negara asing. Ini berdasarkan salah satu prinsip kedaulatan yang memberikan setiap negara autoriti undang-undang terhadap orang-orang di dalam sempadannya. Ketiadaan kewajipan antarabangsa tersebut serta keinginan negara untuk memperoleh hak menuntut penjenayah negara asing telah menyebabkan banyak perjanjian serah balik diikat; kebanyakan negara di seluruh dunia telah mengikat perjanjian serah balik dwipihak dengan negara-negara yang lain. Walaupun demikian, masih tidak adanya satu negara di dunia ini yang berjaya mengikat perjanjian serah balik dengan semua negara yang lain; misalnya, Amerika Syarikat masih tidak mempunyai perjanjian serah balik dengan melebihi 50 buah negara, termasuk Republik Rakyat China, Namibia, dan Korea Utara.

Adanya dua jenis perjanjian serah balik, iaitu perjanjian senarai dan perjanjian dwikriminaliti. Yang paling biasa dan tradisional ialah perjanjian senarai yang mengandungi senarai jenayah yang boleh mengakibatkan serah balik. Perjanjian dwikriminaliti yang diamalkan sejak dekad 1980-an umumnya membenarkan penyerahan balik seseorang penjenayah yang disyaki hanya jika hukuman yang terbabit melebihi setahun pemenjaraan dalam kedua-dua negara. Kekadangnya, tempoh pemenjaraan yang disetujui antara kedua-dua negara itu berbeza-beza. Bagi kedua-dua jenis perjanjian, jika sesuatu kesalahan yang dilakukan bukannya jenayah dalam kedua-dua negara, maka kesalahan yang dilakukan itu tidak akan menyebabkan penyerahan balik.

Secara amnya, setiap perjanjian serah balik memerlukan negara yang meminta penyerahan balik membuktikan bahawa:
* Jenayah yang berkenaan adalah cukup serius.
* Terdapatnya kes *[[prima facie]]* terhadap orang yang dimintai.
* Kesalahan yang berkenaan merupakan jenayah di kedua-dua negara.
* Orang yang diserah balik boleh menerima pembicaraan yang agak adil di negara penerima.
* Hukuman yang mungkin dikenakan adalah setimpal dengan jenayah yang dilakukan.

## Lihat juga
* Pengusiran (deportasi)

## Pautan luar
*''McNabb Associates, P.C.'' International Extradition Database
*UN list of extradition information by country (1996) 
*US State Department - Using the Criminal Justice System
*The ''McNabb Associates'' International Extradition Blog
*A Brief Primer on International Law  With cases and commentary.  Nathaniel Burney, 2007.
*Official United Nations website
*Official UN website on International Law
*Official website of the International Court of Justice
Amaun bahan

**Amaun bahan**1, *n* sesebuah bahan merupakan kuantiti fizikal yang berkadar dengan jumlah zarah asasnya. Zarah itu merujuk kepada atom, molekul, ion dan sebagainya mengikut bahan dan mesti dinyatakan. 

Unit SI bagi amaun bahan ialah mol, yang ditakrifkan sebagai jumlah bahan yang mempunyai jumlah zarah yang sama dengan jumlah atom di dalam 0.012 kilogram karbon-12, iaitu pemalar Avogadro, *N<sub>A</sub>* yang mempunyai nilai 6.022 × 1023 mol−1.

Kuantiti ini sering dipanggil "jumlah mol" (*number of moles*) yang sebenarnya salah.

## Kuantiti molar
Kuantiti fizikal yang melibatkan amaun bahan dipanggil kuantiti molar. Contoh, isi padu satu mol sesebuah bahan ialah isi padu molar. Manakala jisim satu mol sesebuah bahan ialah jisim molar. Kuantiti lain termasuklah muatan haba molar.

## Rujukan
1Terjemahan Karyanet
Sentakan

Dalam fizik, **sentakan** (bahasa Inggeris: *jerk, jolt, surge *atau* lurch*) merupakan kadar perubahan pecutan. Ia merupakan pembezaan pecutan mengikut masa, dan merupakan terbitan ketiga sesaran. Kuantiti ini sangat berguna dalam kejuruteraan roller coaster serta industri pembuatan. Banyak mesin memotong moden mempunyai alat pengehad sentakan untuk menyempurnakan hasil produk. Hal ini kerana sentakan yang tidak terkawal boleh menurunkan kualiti produk, serta merosakkan mesin.

Unit SI bagi sentakan ialah m s-3.

## Takrifan
Sentakan ditakrifkan melalui persamaan di bawah:

:\vec j=\frac {\mathrm{d} \vec a} {\mathrm{d}t}=\frac {\mathrm{d}^2 \vec v} {\mathrm{d}t^2}=\frac {\mathrm{d}^3 \vec r} {\mathrm{d}t^3}
di mana
:\vec j ialah sentakan,
:\vec a ialah pecutan,
:\vec v &ndash; halaju,
:\vec r &ndash; sesaran
:\mathit{t} ialah masa.

## Pembezaan
Pembezaan sentakan mengikut masa, iaitu kadar perubahan sentakan seketika ialah *jounce*. Kuantiti ini digunakan dalam pembinaan Teleskop Angkasa Hubble.
Cukai tenaga

**Cukai tenaga** ialah cukai yang dikenakan kepada pelbagai bentuk penghasilan tenaga, biasanya dikenakan pada pembakaran bahan api fosil. Selalunya tujuan cukai ini tidaklah untuk menaikkan hasil cukai tetapi untuk tujuan alam sekitar seperti pembangunan mapan.

## Rujukan


## Lihat juga

* Ekocukai
* Cukai karbon
* Akta Cukai Tenaga dari 1978
* Akta Polisi Tenaga dari 2005
* Ekonomi bahan api dalam kenderaan
Muatan haba tentu

Dalam fizik, yang dikemukakan oleh Fayez **muatan haba tentu**, *c* merupakan jumlah haba yang diperlukan untuk meningkatkan seunit suhu per unit jisim sesuatu bahan. Definisi muatan haba tentu yang lazim digunakan dalam dunia ialah jumlah tenaga haba yang diperlukan untuk meningkatkan suhu 1 kg sesuatu bahan dengan 1 K. 

Muatan haba tentu bagi sejenis bahan, contohnya air, unsur kimia, sebatian dan lain-lain adalah tetap.

Kuantiti ini berbeza dengan **muatan haba**, *C* yang merupakan jumlah haba yang diperlukan untuk meningkatkan suhu sesuatu bahan tanpa mengambil kira jisim bahan itu.

Unit SI bagi muatan haba tentu ialah J kg-1 K-1.

## Takrifan
Muatan haba boleh ditakrif sebagai nisbah jumlah haba kecil "δQ" yang dialirkan kepada bahan, dan mengakibatkan peningkatan suhu "dT":Faiz

: C = \left( \frac{\delta Q}{dT} \right)_{cond.} 

Manakala muatan haba tentu ialah pembezaan separuh muatan haba, *C* mengikut jisim, *m*:

:c={\partial C \over \partial m}

## Muatan haba tentu bagi bahan-bahan
Berikut adalah muatan haba tentu beberapa bahan mengikut muatan haba per unit jisim atau per unit mol.
A cappella

***A cappella*** (Bahasa Itali bermaksud "di gereja kecil"; Bahasa Latin bermaksud "dari gereja kecil" / "koir") adalah muzik vokal atau nyanyian tanpa iringan alat muzik, ataupun corak helaian muzik yang digubah untuk dipersembahkan dengan cara begini. Pada asalnya, a cappella diperkenalkan untuk membezakan di antara polifoni Muzik era pembaharuan dan gaya konsertato Muzik era barok.

Dalam penggunaan moden, a cappella kerap dirujukkan kepada semua jenis suara nyanyian berkumpulan termasuklah corak nyanyian barbershop, doo wop, rock dan juga muzik pop.

## Lihat juga

* Koir
* Muzik era barok
* Muzik era pembaharuan
* Orkestra

## Pautan luar
* Contemporary A Cappella Society of America (CASA) 
* The Recorded A Cappella Review Board (RARB)
* Coro de Música Sacra a Capela
Aachen

**Aachen** (bahasa Perancis: *Aix-la-Chapelle*) merupakan bandar bersejarah di North Rhine-Westphalia, negara Jerman. Ia merupakan bandar yang paling barat di negara Jerman, terletak bersempadan dengan negara Belanda dan Belgium, 65 km ke barat Cologne.
Alvar Aalto

**Hugo Alvar Henrik Aalto** (3 Februari 1898 — 11 Mei 1976) merupakan arkitek Finland dan pereka bentuk, kadang-kala digelar "Father of Modernism" (*Bapa Pemodenan*) di negara-negara Nordik. Perkerjaannya termasuk seni bina, perabot dan barang kaca.

## External links
* Alvar Aalto's Savoy Vase (1936)
Enma

merupakan nama Jepun untuk Yama, ketua alam neraka dalam mitologi penganut agama Buddha. Dia seringkali dirujuk sebagai . Dalam zaman silam dan moden, Enma digambarkan sebagai seorang lelaki gergasi dengan muka merah yang marah, mata berbenjol dan janggut yang panjang. Dia berpakaian tradisional dengan sebuah mahkhota terletak di atas kepalanya yang seringkali tertulis kanji 王, yang bermaksud "raja". Enma ialah kelima daripada sepuluh raja, menghukum orang jahat di satu neraka, berdasarkan tindakan yang lakukan semasa mereka masih manusia.

## Rujukan
Wan Kharizal Wan Khazim

**Wan Kharizal Wan Khazim** ialah seorang ahli politik Malaysia dari Parti Amanah Negara. Di peringkat parti, beliau merupakan pengasas dan pengerusi AMANAH negeri Perlis. Sebelum terlibat dalam AMANAH, beliau aktif dalam Parti Islam Se-Malaysia (PAS) dan kemudiannya menggerakkan Gerakan Harapan Baru (GHB) di Perlis. Beliau pernah bertanding dalam beberapa pilihan raya umum namun tewas. Semasa Malaysia di bawah pemerintahan Pakatan Harapan, beliau telah dilantik sebagai Ahli Jemaah Pengarah Pertubuhan Peladang Kebangsaan (NAFAS).

## Penglibatan dalam pilihan raya

## Rujukan
Mansor Jusoh

Dato' **Mansor Jusoh** ialah ahli politik Malaysia berketurunan Melayu. Beliau merupakan mantan ADUN  selama dua penggal (2004-2013).

## Pilihan Raya Umum Malaysia 1999
Dalam keputusan Pilihan Raya Umum Malaysia 1999 , kawasan Chuping dimenangi oleh : Datuk Yazid @ Yaziz Mat Barisan Nasional ) dengan majoriti 1,260 undi.

## Pilihan Raya Umum Malaysia 2004
Keputusan pilihan raya  Malaysia 2004  kawasan Dewan Undangan Negeri N3 Chuping (7,802) ,Bilangan pengundi Melayu : 84.63% Cina : 3.44% India: 1.12% Lain: 10.81% 

# Mansor Jusoh Barisan Nasional ) Jumlah Undi: 4,632 . Beliau telah diisytiharkan menang pilihan raya tahun 2004
# Mohd Ali Puteh  ( PAS ) Jumlah undi yang diperolehi oleh Parti Islam Se-Malaysia ialah : 2,042
Majoriti        : 2,590 ,Jumlah Undi   : 6,796 ,Undi Rosak   : 122 ,% Mengundi : 87.12%
Mackay, Queensland

** Mackay** (pop. 82,288) ialah suatu bandar di pantai timur Queensland, Australia, sekitar 900 kilometer utara Brisbane, di Sungai Pioneer. Mackay diberikan nama panggilan ibu negara tebu Australia kerana daerahnya menghasilkan lebih dari satu pertiga tebu Australia. Bandar ini mempunyai cuaca purata 23 darjah Selsius.
Darwin, Wilayah Utara

**Darwin** ( ; : ******) adalah ibu kota Wilayah Utara di Australia. Dengan seramai 139,902 penduduk mengikut bancian 2021, Darwin mengandungi majoriti penduduk Wilayah Utara yang sedikit sahaja penduduknya.

Darwin merupakan ibu negeri Australia yang paling kecil, paling lembap dan paling di utara. Ia terletak dekat sekali dengan Asia Tenggara, maka ia menjadi penghubung utama antara Australia dan negara-negara seperti Indonesia dan Timor Leste.  bermula di Darwin, menjangkau ke arah selatan merentasi pusat Australia melalui  dan , dan berakhir di . Bandarnya terbina pada cenderung pamah yang memandang ke arah . Kawasan subbandar Darwin bermula di  dan menjangkau ke Berrimah di timur. Lebuh Raya Stuart menjangkau ke bandar satelit Darwin di sebelah timur iaitu  dan subbandarnya.

Kawasan Darwin mengalami iklim tropika yang terdiri daripada musim tengkujuh dan kemarau. Tempoh menjelang musim tengkujuh yang digelar "" oleh penduduk tempatan menyaksikan peningkatan suhu dan kelembapan. Musim tengkujuh Darwin biasanya tiba dalam akhir November hingga awal Disember dan membawa curahan monsun lebat, pancaran kilat yang hebat dan peningkatan aktiviti siklon (taufan). Pada musim kemarau pula, Darwin menikmati langit cerah dan angin laut sepoi-sepoi dari pelabuhan.

Suku peribumi  merupakan pemilik tradisional kawasan Darwin, malah sejumlah besar penduduk Darwin terdiri daripada suku peribumi (Aboriginal). Pada 9 September 1839, kapal  tiba di Darwin Harbour sewaktu menjalankan tinjauan di kawasan terbabit.  menamakan kawasan berkenaan "Port Darwin" sempena bekas rakan sekapalnya Charles Darwin yang menaiki Beagle dalam pelayaran yang sejurus sebelum ini. Penempatan di situ menjadi pekan Palmerston pada tahun 1869, kemudian ditukar kepada Darwin pada 1911. Bandarnya telah dibina semula sepenuhnya sebanyak empat kali ekoran kemusnahan akibat bencana taufan pada tahun-tahun , , , dan Siklon Tracy pada tahun 1974.

## Bandar kembar
* Kalymnos, Greece
* Anchorage, Alaska, Amerika Syarikat
* Ambon, Indonesia
* Haikou, China
* Milkapiti, Kepulauan Tiwi
* Dili, Timor Timur
* Honolulu, Hawaii, Amerika Syarikat

## Rujukan


## Pautan luar
* Laman rasmi
Honda Wave

**Honda Wave,** juga dikenali sebagai **Siri Honda NF**, **Honda Innova** (di Eropah), dan **Honda Supra** (di Indonesia) adalah satu siri motosikal kapcai keluaran Honda sebagai pengganti kepada siri Honda Cub. Ia mula dilancarkan pada tahun 1995 terutamanya bagi pasaran Asia dan Eropah. Sementara model lama Honda Cub menggunakan kerangka keluli ditekan yang juga bertindak sebagai badan utama, Honda Wave menggunakan kerangka tiub keluli dan set badan yang diperbuat daripada plastik.

Honda Wave boleh didapati dalam 3 pilihan sesaran enjin - 100cc, 110cc dan 125cc. Sebagai tambahan kepada 3 model yang menggunakan karburetor, Honda turut menghasilkan model suntikan bahan api 125cc yang dikenali sebagai **Honda Wave 125i**, motosikal kapcai pertama yang menggunakan suntikan bahan api.

Pada tahun 2006, semua model Honda Wave diberikan rupa bentuk baru yang lebih anggun dan bergaya. Selain itu, model 125cc turut mempunyai penutup slot kunci sebagai perlindungan daripada kecurian. Bermula pada tahun 2007, model Honda Innova 125 di Eropah mula menggunakan suntikan bahan api bagi menggantikan karburetor yang digunakan pada model-model Honda Wave yang lain.

## Spesifikasi
**Honda Wave 125**
* **Jenis enjin:** Enjin 4 lejang SOHC 2 injap sejukan udara
* **Sesaran:** 124.9 cc
* **Lubang x Lejang:** 52.4 x 57.9 mm
* **Kuasa kuda maksimum:** 10.1 PS @ 9,500 rpm
* **Kelajuan maksimum:** 136 km/j
* **Transmisi:** 4 kelajuan
* **Klac:** Klac empar, basah, berbilang plat
* **Sistem penghidup:** Tendang dan elektrik
* **Jenis kerangka:** Tiub keluli *underbone*
* **Gantungan (Depan):** Teleskopik
* **Gantungan (Belakang):** Lengan ayun
* **Brek (Depan):** Cakera/Gelendong
* **Brek (Belakang):** Gelendong
* **Muatan bahan api:** 3.7 L
* **Sistem bahan api:** Honda PGM-FI (Wave 125i dan 2007 Honda Innova 125 sahaja); karburetor (semua model lain)

## Ciri-ciri Honda Wave

* Ruang simpanan barang di bawah tempat duduk (dikenali oleh Honda sebagai **U-box**)
* Brek cakera hadapan (piawaian bagi model 152cc; pilihan bagi model 100cc dan 125cc)
* Lengan jumpelang dengan alas penggelek bagi mengurangkan geseran pada lengan jumpelang (model 125cc sahaja)
* Omboh tugas berat bersalut seramik (model 125cc sahaja)
* Suntikan bahan api (Wave 125i sahaja)
* Odometer dan tolok bahan api digital (piawaian bagi model 125cc di beberapa negara seperti Thailand dan Filipina sahaja)

## Pautan luar
* Boon Siew Honda (pengedar tunggal untuk Malaysia